Дзьмітры Хлебасолаў

**Дзьмітры Хлебасолаў** (нарадзіўся 7 кастрычніка 1990 году) — колішні беларускі футбаліст, нападнік.

## Кар’ера
### Клюбная
Пачынаў кар’еру ў «Баранавічах», дзе трэнэрам быў ягоны бацька — Андрэй Хлебасолаў. Пазьней выступаў за моладзевую каманду расейскага «Спартака». Сэзон 2011 году правёў у арэндзе ў наваполацкім «Нафтане», другую палову 2012 году — у жодзінскім «Тарпэда-БелАЗ». У студзені 2013 году быў аддадзены ў паўгадовую арэнду дрэздэнскаму «Дынама» з правам выкупу, але правёў толькі адзін матч. У ліпені 2013 году, скасаваўшы кантракт з «Спартаком», стаў гульцом «Гомля». У «Гомлі» спачатку гуляў у стартавым складзе, але потым стаў толькі выходзіць на замену.

Па заканчэньні сэзону 2013 году пакінуў «Гомель» і ў лютым 2014 году падпісаў аднагадовы кантракт з бабруйскай «Белшынай». У складзе «Белшыны» стаў асноўным нападнікам. Паводле вынікаў сэзону 2014 году стаў найлепшым бамбардзірам бабруйскага клюбу (10 галоў). Па заканчэньні сэзону ў студзені 2015 году пакінуў «Белшыну».

Пасьля зыходу зь «Белшыны» знаходзіўся на праглядзе ў расейскім клюбе «Луч-Энэргія», але не падышоў камандзе. У выніку ў лютым 2015 году падпісаў кантракт зь мікашэвіцкім «Гранітам», які паводле вынікаў сэзону 2014 году вярнуўся ў Найвышэйшую лігу. Трывала выступаў у мікашэвіцкім клюбе, чаргуючы выхады ў пачатковым складзе і з лаўкі запасных. У ліпені 2015 году кантракт з «Гранітам» паводле ўзаемнай згодзе быў ануляваны. Неўзабаве Дзьмітры стаў гульцом «Віцебску». За палову сэзону здолеў забіць 4 галы ў чэмпіянаце, тым самым стаўшы найлепшым бамбардзірам клюбу ў сэзоне.

У студзені 2016 году прыбыў на прагляд у «Белшыну», аднак бабруйскі клюб адмовіўся ад падпісаньня нападніка. У выніку, у лютым Хлебасолаў падпісаў пагадненьне з клюбам трэцяга польскага дывізіёну «Вісла» (Пулавы). У ліпені 2016 пакінуў «Віслу», за якую амаль не гуляў праз траўму, і ў жніўні вярнуўся ў «Баранавічы». За баранавіцкую каманду ў Першай лізе ў другой палове сэзону 2016 году правёў 4 матчы і забіў 3 галы. У пачатку 2017 году праходзіў прагляд у «Гарадзеі» і гарадзенскім «Нёмане», пазьней вярнуўся ў «Баранавічы». У сакавіку 2017 году зноў выправіўся ў «Нёман» і ў выніку падпісаў з гарадзенцамі кантракт. У складзе «Нёмана» выступаў перадусім за дубль, у галоўнай камандзе зрэдку зьяўляўся на полі, звычайна выходзячы на замену. Па заканчэньні сэзону, у сьнежні 2017 году, стала вядома, што Хлебасолаў пакідае Горадню.

У студзені 2018 году выправіўся на прагляд у таджыцкі клюб «Істыклол», але не падышоў камандзе. Пазьней далучыўся да мазырскай «Славіі», зь якой у сакавіку падпісаў кантракт. Дапамог мазырчукам у сэзоне 2018 году перамагчы ў Першай лізе, сам пры гэтым пераважна выходзіў на замену. Па заканчэньні кантракту ў сьнежні 2018 году пакінуў мазырскі клюб.

У сакавіку 2019 году зноў далучыўся да «Баранавічаў». У чэрвені 2019 году перайшоў у мальдыўскі клюб «Юнайтэд Віктары», аднак ужо ў верасьні зноў апынуўся ў складзе баранавіцкай каманды. Застаўся ў «Баранавічах» і ў сэзоне 2020 году, калі каманда выбыла ў Другую лігу, дзе стаў найлепшым бамбардзірам каманды ў сэзоне.

У сакавіку 2021 году стала вядома, што Хлебасолаў завяршыў кар’еру. Пазьней пачаў працаваць футбольным агентам.

### Міжнародная
Гуляў за моладзевую зборную Беларусі, за якую забіў 9 галоў.

## Статыстыка

## Крыніцы

## Вонкавыя спасылкі
* Профіль на сайце «Гомля»
* Статыстыка «ПБ-Инфо»
* Профіль на soccerway.com

Катэгорыя:Нарадзіліся ў Баранавічах
Катэгорыя:Беларускія футбалісты
Катэгорыя:Футбалісты клюбу «Баранавічы»
Катэгорыя:Футбалісты клюбу «Спартак» Масква
Катэгорыя:Футбалісты клюбу «Нафтан» Наваполацак
Катэгорыя:Футбалісты клюбу «Тарпэда-БелАЗ» Жодзін
Катэгорыя:Футбалісты клюбу «Дынама» Дрэздэн
Катэгорыя:Футбалісты клюбу «Гомель»
Катэгорыя:Футбалісты клюбу «Белшына» Бабруйск
Катэгорыя:Футбалісты клюбу «Граніт» Мікашэвічы
Катэгорыя:Футбалісты клюбу «Віцебск»
Катэгорыя:Футбалісты клюбу «Нёман» Горадня
Катэгорыя:Футбалісты клюбу «Славія» Мазыр
Катэгорыя:Футбалісты клюбу «Юнайтэд Віктары» Мале